Atari Flashback

Atari Flashback — გამოყოფილი ვიდეო თამაშების კონსოლების ხაზი, რომელიც 2004 წლიდან იწარმოება.  ამჟამად მას  Atari SA-ს ლიცენზიით აწარმოებს, გამოსცემს და ყიდის AtGames. Flashback კონსოლები არის 1970-იანი წლების Atari 2600 კონსოლის „შეაერთე და ითამაშე“ (plug-and-play) ვერსიები, ჩაშენებული თამაშებით, ROM კარტრიჯების გარეშე. უახლესი მოდელი, Atari Flashback 12 Gold, 2023 წელს გამოვიდა და 130 თამაშს შეიცავს.

პირველი ვერსია (შექმნილი Atari-ს ვეტერანი თანამშრომლის კურტ ვენდელის მიერ) Atari 7800-ის მიხედვით იყო მოდელირებული და 20 თამაშს შეიცავდა, რომელთაგან ხუთი 7800-ის თამაში იყო. სერიის ყოველი შემდგომი სახლის კონსოლი 2600-ის მიხედვით არის მოდელირებული. Atari Flashback 2 გამოვიდა 2005 წელს, მოიცავდა 40 ჩაშენებულ თამაშს და იყო ერთადერთი, რომელსაც 2600 აპარატურული ჩიპი ჰქონდა. 2011 წელს Atari, Inc.-მა შეწყვიტა Flashback-ის შიდა წარმოება და ლიცენზია AtGames-ს გადასცა. 2016 წელს AtGames-მა გამოსცა კონსოლის პორტატიული ვერსია Atari Flashback Portable. Flashback 8-ის რამდენიმე ვარიაცია გამოვიდა 2017 წელს, მათ შორის Gold Edition, რომელმაც შემოიტანა სკანირების ხაზის ფილტრაცია (), გეიმპლეის უკან გადახვევის ფუნქცია და HDMI-ის მხარდაჭერა. 2019 წლის Flashback X-დან მოყოლებული, გარე დიზაინი წარმოადგენს ორიგინალი Atari 2600-ის ზუსტ, მინიატურულ ასლებს.

გალერეა

რესურსები ინტერნეტში

Atari Flashback პროდუქტის გვერდის არქივი.
Atari Flashback პროდუქტის გვერდის არქივი 2.
Atari Flashback 2-ის ონლაინ სახელმძღვანელო: HTML, PDF

სქოლიო

კატეგორია:Atari-ის კონსოლები
კატეგორია:გამოყოფილი კონსოლები
კატეგორია:2000-იანების სათამაშოები
კატეგორია:2004 წელი ვიდეო თამაშებში
კატეგორია:2004 წელს წარმოდგენილი პროდუქტები